《和永叔桐花十四韵》
宋代·梅尧臣

湛湛碧井水，其上有梧桐。
春随井气生，白花飞蒙蒙。
晓枝滴甘露，味落寒泉中。
结实待瑞羽，岁晚半枯空。
桐既无凤皇，井岂潜蛟龙。
乃知至神物，未易饮人逢。
当时集颍川，偶值黄次公。
次公入为相，此鸟曷不从。
遂使神鶡雀，竟用奇怪穷。
我言非毁古，欲遵平直踪。
我愿二千石，但使德化隆。
有桐凤不来，於桐无愧容。
有凤政不举，於凤何为崇。
答君桐花篇，聊以发我衷。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。